


Z A P I S N I K
s  17. sjednice Vijeća Mjesnog odbora HRELIĆ,
održane dana 29. rujna 2022.
u objektu mjesne samouprave Ul. Svetog Mateja 93,
s početkom u 18.30 sati



NAZOČNI ČLANOVI VIJEĆA:
Miljenka Plazonić Bogdan, Zrinka Kunić, Danijela Krpan, Marina Havidić


Predsjedava:  Miljenka Plazonić Bogdan, predsjednica Vijeća.

Zapisnik vodi: Miljenka Plazonić Bogdan



Predsjednica konstatira da su nazočni svi članovi Vijeća, te otvara 17. sjednicu Vijeća Mjesnog odbora. 

USVAJANJE ZAPISNIKA

Vijeće jednoglasno prihvaća tekst zapisnika 16. sjednice Vijeća MO Hrelić, održane 24.8.2022.

Na prijedlog vijećnice Marine Havidić, Vijeće dodaje na dnevni red točku: Postavljanje uspornika prometa u ulici Kramarići - zaključak, donosi se.


USVAJANJE DNEVNOG REDA
Vijeće jednoglasno utvrđuje


 DNEVNI RED:


1. Izvješće Mandatnog povjerenstva o mirovanju mandata članu Vijeća Mjesnog odbora Hrelić i početku obnašanja dužnosti zamjenika člana Vijeća 
2. Zaključak o prihvaćanju izvješća Mandatnog povjerenstva - donosi se
3. Prisega
4. [bookmark: _Hlk114835193]Pristiglo mišljenje o uvođenju jednosmjerne regulacije prometa sa uspostavom parkirališnih mjesta Ulica Stjepana Planića i Ulica Dedovići – zaključak, donosi se
5. Izmjene i dopuna programa građenja komunalne infrastrukture na području Grada Zagreba u 2022. – mišljenje, donosi se
6. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, donosi se
7. Nacrt prijedloga Odluke o izmjenama i dopunama Odluke o donošenju Urbanističkog plana uređenja Odra II – mišljenje, donosi se
8. Popravak ulaznih vrata u park za pse (Gomboševa) - zaključak, donosi se
9. Ponovno postavljanje zaštitnih stupića uz parkić u Seisslovoj kod pješačkog prelaza - zaključak, donosi se
10. Postavljanje uspornika prometa u ulici Kramarići - zaključak, donosi se
11. Pitanja, prijedlozi i obavijesti

Ad 1. 	Izvješće Mandatnog povjerenstva o mirovanju mandata članu Vijeća Mjesnog odbora Hrelić i početku obnašanja dužnosti zamjenika člana Vijeća

Na temelju članka 7. Poslovnika o radu Vijeća Mjesnog odbora Hrelić od 27. lipnja
2018., Mandatno povjerenstvo Vijeća Mjesnog odbora Hrelić, na 17. sjednici,
29. rujna 2022., podnosi

I Z V J E Š Ć E

o mirovanju mandata članu Vijeća Mjesnog odbora Hrelić
i početku obnašanja dužnosti zamjenika člana Vijeća

I.

A) Mandatno povjerenstvo utvrđuje da je MARINKO OREŠKOVIĆ, iz Zagreba, Draganići
28, izabran s kandidacijske liste HRVATSKA DEMOKRATSKA ZAJEDNICE – HDZ,
HRVATSKO SOCIJALNO - LIBERALNA STRANKA – HSLS I HRVATSKA STRANKA
UMIROVLJENIKA - HSU, s danom 08. srpnja 2022. godine, stavio u mirovanje dužnost
člana Vijeća Mjesnog odbora Hrelić.
B)  Sukladno članku 14. Odluke o izborima članova vijeća gradskih četvrti i članova vijeća
mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 –
pročišćeni tekst) liste HRVATSKA DEMOKRATSKA ZAJEDNICE – HDZ, HRVATSKO
SOCIJALNO-LIBERALNA STRANKA – HSLS I HRVATSKA STRANKA
UMIROVLJENIKA - HSU, donijela je 05. rujna 2022. odluku da će umjesto Marinka
Oreškovića, dužnost zamjene člana Vijeća obnašati NADA SOKOLIĆ, iz Zagreba, Ulica
svetog Mateja 86.

II.

Mandatno povjerenstvo predlaže Vijeću da donese Zaključak o prihvaćanju Izvješća
Mandatnog povjerenstva da zamjena za Marinka Oreškovića koji je stavio mandat u
mirovanje bude
NADA SOKOLIĆ HRVATSKA DEMOKRATSKA ZAJEDNICA –HDZ
HRVATSKO SOCIJALNO - LIBERALNA STRANKA – HSLS
HRVATSKA STRANKA UMIROVLJENIKA - HSU 

Ad 2. 	Zaključak o prihvaćanju izvješća Mandatnog povjerenstva - donosi se

Vijeće je  jednoglasno donijelo sljedeći

Z A K LJ U Č A K
o prihvaćanju izvješća Mandatnog povjerenstva 
o mirovanju mandata članu Vijeća Mjesnog odbora Hrelić
 i početku obnašanja dužnosti zamjenika člana Vijeća



1. Prima se na znanje izvješće Mandatnog povjerenstva o stavljanju u mirovanje članu Vijeća Mjesnog odbora Hrelić Marinka Oreškovića i aktiviranju mandata zamjenici članu Vijeća NADI SOKOLIĆ.

1. Dana 08. srpnja 2022. prestaje mandat članu Vijeća Mjesnog odbora Hrelić MARINKU OREŠKOVIĆU.

1. Dana 05. rujna  2022. NADA SOKOLIĆ započinje s obnašanjem dužnosti zamjenika člana Vijeća.

1. Ovaj će zaključak biti objavljen na oglasnoj ploči u sjedištu Mjesnog odbora Hrelić.



Ad 3. 	Prisega

U prisustvu vijećnika MO Hrelić gđa NADA SOKOLIĆ, iz Zagreba, Ulica
svetog Mateja 86, je prisegla na mjesto dužnost zamjenice člana Vijeća Mjesnog odbora Hrelić.

Vijećnici su gđi. Sokolić poželjeli dobru suradnju, te se međusobno kratko upoznali i napravili kratku rekapitulaciju aktualnih tema sjednica. 


Ad 4. 	Pristiglo mišljenje o uvođenju jednosmjerne regulacije prometa sa uspostavom parkirališnih mjesta Ulica Stjepana Planića i Ulica Dedovići 

Vijeće je  jednoglasno donijelo sljedeći

ZAKLJUČAK

o pristiglom mišljenje o uvođenju jednosmjerne regulacije prometa sa uspostavom

parkirališnih mjesta Ulica Stjepana Planića i Ulica Dedovići

1. Na temelju ranijeg zaključka VMO Hrelić koji je traženo mišljenje nadležnog ureda, Gradskog ureda za obnovu, izgradnju, prostorno uređenje, graditeljstvo, komunalne poslove i promet, o uvođenju jednosmjerne regulacije prometa sa uspostavom parkirališnih mjesta Ulica Stjepana Planića i Ulica Dedovići, a na prijedlog sugrađana, dobiven je odgovor kojim je u većem dijelu ovaj prijedlog odbijen. Ured nije suglasan s uvođenjem regulacije prometa u ulici Dedovići zbog većeg broja ulaz i izlaza ispred privatnih parcela te bi dobiveni broj parkirališnih mjesta bio neznatan. Za ulicu Stjepana Planića, Ured predlaže uspostavu jednosmjerne regulacije s parkirnim mjestima jedino u dijelu od S. Planića k.br. 1 do J. Denzler k.br. 50, u smjeru sjeverozapad – jugoistok., dok bi se za ostatak ulice zadržala dvosmjerna regulacija zbog velikog broja kolnih ulaza /izlaza.
2. Na temelju ovog mišljenja, uz činjenicu da bi se ovom intervencijom dobilo tek nekoliko parkirnih mjesta, a narušila trenutna prometna situacija i prolaznost prema ul. Sv. Mateja preko ul. Dedovići, jer je ul. S. Planića kod k.br. 1 povezana s ul. Dedoviću u obrnutom smjeru nego što je ovaj predloženi, Vijeće MO Hrelić zahvaljuje Uredu na mišljenju te ovim zaključkom predlaže da se ne rade izmjene u prometu u predmetnoj ulici kako je predloženo.
3. Ovaj Zaključak dostavlja se Vijeću Gradske četvrti Novi Zagreb – istok na odobrenje i dalje prosljeđivanje Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad 5. Izmjene i dopuna programa građenja komunalne infrastrukture na području Grada Zagreba u 2022. – mišljenje, donosi se


Na temelju dostavljene dokumentacije Vijeće daje pozitivno mišljenje na Izmjene i dopuna programa građenja komunalne infrastrukture na području Grada Zagreba u 2022.

Ad 6. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, donosi se

Na temelju dostavljene dokumentacije Vijeće daje pozitivno mišljenje na Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Ad 7. Nacrt prijedloga Odluke o izmjenama i dopunama Odluke o donošenju Urbanističkog plana uređenja Odra II – mišljenje, donosi se

Prijedlog Odluke o izmjenama i dopunama Odluke o donošenju Urbanističkog plana uređenja Odra II nije u interesu Grada Zagreba budući da sadrži niz odredbi koje idu u smjeru povećavanja gustoće izgrađenog prostora, smanjenja udjela zelenih površina te nepotrebnog i neracionalnog pogušćenja prometne mreže i kao takav predstavlja korak unazad u odnosu na važeći plan. 

Obrazloženje

1. Povećava se najveća dopuštena površina za manje gospodarske građevine do 150 m2 - u zonama M1 i M2.
U važećem Planu ove građevine mogu imati podrum, jednu etažu i tavan maksimalne visine nadozida 40 cm, dok se u Prijedlogu izmjena dopušta podrum, jedna etaža i potkrovlje maksimalne visine nadozida 120 cm. (čl. 8. Prijedloga)

2. Povećava se najveća dopuštena površina za gospodarske građevine do 600 m2 - u zoni M2.
U važećem Planu ove građevine mogu imati podrum, jednu etažu i tavan maksimalne visine nadozina 40 cm, dok se u Prijedlogu izmjena dopušta podrum, jedna etaža i potkrovlje maksimalne visine nadozida 120 cm. (čl. 9. Prijedloga)

3. Povećava se najveća dopuštena visina građevine za stambene građevine.
Prema važećem Planu broj etaža za stambenu građevinu je najviše dvije, uz mogućnost gradnje podruma i potkrovlja, s tim da je najveća visina (h) jednoetažne stambene građevine 4,5 m, a dvoetažne 7,5 m.
U Prijedlogu izmjena i dopuna plana dopuštaju se tri nadzemne staže pri čemu je visina (h) stambene građevine kada se gradi jedna nadzemna etaža najviše je 5,5 m, kada se grade dvije nadzemne etaže najviše je 8,5 m, kada se grade tri nadzemne etaže najviše je 11,5 m, s mogućnošću gradnje podzemne etaže. (č. 13 Prijedloga)
Povećanje visine omogućuje izgradnju tzv. galerija koje se u formalnom smislu ne smatraju etažom, a u stvarnosti omogućuju veći broj komercijalnih kvadrata.

4. Smanjen je minimalni udio prirodnog terena za skupne građevine (kuće u nizu) u zoni S
Prema važećem Planu neizgrađeni dio građevne čestice - prirodni teren je najmanje 30% i uređen visokim i niskim zelenilom za sve vrste gradnje. 
U Prijedlogu izmjena i dopuna plana propisano je da je neizgrađeni dio građevne čestice - prirodni teren najmanje 30% za samostojeće i poluugrađene građevine i 20% za skupne građevine. (čl. 15. prijedloga)
5. Povećava se najveća dopuštena katnost i ukupna visina gradnje za gospodarske objekte u zoni M2
Prema važećem Planu gospodarske se građevine mogu graditi kao slobodnostojeće, jednoetažne, uz mogućnost gradnje podruma i potkrovlja, s tim da je najveća visina 7,5 m.
U Prijedlogu izmjena i dopuna plana propisano je da se gospodarske građevine mogu graditi kao samostojeće građevine s najviše dvije nadzemne etaže, uz mogućnost gradnje podruma, s tim da je najveća visina 8,5 m. (čl. 17. Prijedloga)


6. Smanjuje se površina zona Z2 i R1
U Prijedlogu izmjena i dopuna plana smanjena je površina zona Z2 (javne zelene površine – igralište / park) i R1 (sportsko rekreacijska namjena), a povećana površina zone D4 (javna i društvena namjena – predškolska), što je vidljivo u grafičkom dijelu elaborata.
Nije prihvatljivo povećavati sadržaje javne namjene nauštrb zelenih i sportskih terena.

7. U stambenoj zoni S neracionalno je pogušćena prometna mreža
Prema važećem Planu površina internih prometnica unutar zone je oko 1400 m2 ili oko 3.55 % ukupne površine zone. Prema Prijedlogu izmjena i dopuna plana površina internih prometnica povećana je na oko 5.100 m2 ili oko 12.9 % ukupne površine zone što generira gubitak zelenih površina unutar zone od čak 1110 m2.
Nadalje, gušća prometna mreža omogućuje usitnjavanje građevinskih čestica i izgradnju većeg broja stambenih jedinica što stvara dodatni pritisak ne samo na stambenu, nego i na ionako nedostatnu društvenu infrastrukturu. 
Uz pretpostavku da će se troškovi financiranja uređenja građevinskog zemljišta, odnosno izgradnja prometnica prebijati s komunalnim doprinosom budućih građevina, ovo rješenje je također i financijski nepovoljnije za Grad Zagreb, kako kratkoročno tako i dugoročno jer osim jednokratnog gubitka komunalnog doprinosa Grad je obavezan trajno održavati planirane prometnice.

Ad. 8.  Popravak ulaznih vrata u park za pse (Gomboševa) - zaključak, donosi se

Na temelju uočene situacije na terenu od strane vijećnika i građana, 

Vijeće je  jednoglasno donijelo sljedeći
ZAKLJUČAK
o popravku ulaznih vrata u park za pse (Gomboševa)

1. Ulazna vrata na ogradi postojećeg parka za pse između Gomboševe i Seisselove ulice koji koriste mahom i građani MO Hrelić su u neispravnom stanju i nužno je popraviti ih. Oboja vrata imaju kvar, teško se otvaraju i zatvaraju. 

2. Vijeće traži da se što hitnije napravi popravak kako bi se park mogao normalno koristiti. 

3. Ovaj Zaključak dostavlja se Vijeću Gradske četvrti Novi Zagreb – istok i Sektoru za provedbu komunalnih aktivnosti i održavanje komunalne infrastrukture i objekata mjesne samouprave Gradskog ureda za mjesnu samoupravu, civilnu zaštitu i sigurnost.

Ad. 9.  Ponovno postavljanje zaštitnih stupića uz parkić u Seisslovoj kod pješačkog prelaza - zaključak, donosi se

Na temelju već ranije uočene problematične situacije na terenu od strane vijećnika i građana, i konzultacija s  nadležnim Gradskim uredima o mogućnostima intervencije, 

Vijeće je  jednoglasno donijelo sljedeći

ZAKLJUČAK
o ponovnom postavljanje zaštitnih stupića uz parkić u Seisslovoj kod pješačkog prelaza


1. Nastavno na probleme s prolaskom osobnih vozila preko zelene površine i staze u parku kod Seisselove 66, na potezu ulice gdje nedostaju stupići koji su predviđeni na sjevenoj strani ulice, moli se nadležni Sektor za provedbu komunalnih aktivnosti i održavanje komunalne infrastrukture i objekata mjesne samouprave Gradskog ureda za mjesnu samoupravu, civilnu zaštitu i sigurnost da iste stavi, odnosno vrati u funkciju. Radi se samo o 3-4 stupića u potezu kod pješačkog prelaza na južnoj strani, uz parkić (usporedno s kat. česticom br. 680/66). Time bi se spriječio prolaz osobnih vozila preko nogostupa, staze i zelene površine. 

2. Ovaj Zaključak dostavlja se Vijeću Gradske četvrti Novi Zagreb – istok i Sektoru za provedbu komunalnih aktivnosti i održavanje komunalne infrastrukture i objekata mjesne samouprave Gradskog ureda za mjesnu samoupravu, civilnu zaštitu i sigurnost.

Ad 10. Postavljanje uspornika prometa u ulici Kramarići - zaključak, donosi se

Vijeće je  jednoglasno donijelo sljedeći

ZAKLJUČAK
o postavljanje uspornika prometa u ulici Kramarići

1. Ulica Kramarići ima nogostup na zapadnoj strani, na strani suprotnoj od kuća. Iako su postavljeni znakovi ograničenja brzine, vozila se kreću značajnom brzinom. Ne postoji pješački prijelaz osim na početku ulice, na križanju s Sv. Matejem. Očekuje se značajno povećanje prometa i broja pješaka skorim završetkom niza stambenih zgrada u novom odvojku ulice Kramarići („Dugave 2020“, preko 100 stanova)
2. [bookmark: _GoBack]Stoga Vijeće moli nadležni ured da poveća sigurnost pješaka na način da se postavi uspornik prometa sa označenim pješačkim prelazom na dijelu ulice između Ulice Kramarići kč. br. 1 i novog odvojka (između kč.br. 17 i 19), na lokaciji koju stručne službe odrede kao najoptimalnije rješenje.  
3. Ovaj Zaključak dostavlja se Vijeću Gradske četvrti Novi Zagreb – istok na odobrenje i
dalje prosljeđivanje Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad 11. Pitanja, prijedlozi i obavijesti

Predsjednica VMO je izvijestila vijećnike o novostima koje su se dogodile od zadnje sjednice: 

· Vijećnici su dogovorili aktualni raspored dežurstava, utorkom od 18 do 19 sati.
· Predsjednica je najavila vijećnicima planiranje Plana građenja Grada Zagreba za 2023. godinu, u kojem MO sudjeluje s prijedlozima u konačnoj listi prijedloga GČ NZI, a koja se onda na razini Grada prihvaća u dijelu koji odobri Gradskom uredu za obnovu, izgradnju, prostorno uređenje, graditeljstvo, komunalne poslove i promet

Dovršeno u 20:00 sati.


Zapisnik izradila: 
Miljenka Plazonić Bogdan

KLASA: 024-08/22-003/1939		
URBROJ: 251-13-11-9-22-2
Zagreb, 29. rujna 2022.
							                    Predsjednica
						                       Vijeća Mjesnog odbora 
									Hrelić						
                                                                                                      Miljenka Plazonić Bogdan



